PTTGC:ส่องกำไรไตรมาส 2/59 ทรงตัวจ่อสรุปโครงการ“MTPR”สิ้นปีนี้แนะซื้อ
PTTGC:ส่องกำไรไตรมาส 2/59 ทรงตัวโครงการลงทุนยังอยู่ระหว่างการพิจารณา ซึ่งรวมถึงโครงการ “Map Tha Put Retrofit” (MTPR) เพื่อใช้แนฟทาภายในไปสร้างมูลค่าเพิ่มในสายโอเลฟินส์แทนที่จะขายออกไป คาดว่าโครงการนี้จะสรุปได้ภายในสิ้นปี 59 ส่วนการตัดสินใจลงทุนในโครงการ US shale gas เลื่อนออกไปเป็นปี 60 เพราะต้องศึกษาอย่างรอบคอบ แนะซื้อราคาเป้าหมาย 70 บาท
29 ก.ค. 2559

บล.ดีบีเอส วิคเคอร์ส ระบุในบทวิเคราะห์วันนี้ (29 ก.ค. 59) ว่า บริษัท พีทีที โกลบอล เคมิคอล จำกัด (มหาชน) หรือ PTTGC กำไรจากสต็อกช่วยหนุนผลประกอบการไตรมาส 2/59 คาดการณ์กำไรไตรมาส 2/59 ของ PTTGC ไว้ที่ 4.8 พันล้านบาท (+1.9% เทียบไตรมาส 2) แต่ลดลง 47%เทียบช่วงเดียวกันของปีก่อน เพราะมีการปิดซ่อมบำรุงโรงงานในแผนและนอกแผน โดยกำไรจากสต็อก 2.2 พันล้านบาทช่วยหนุนผลประกอบการไตรมาสนี้
ทั้งนี้การปิดซ่อมนอกแผนทำให้อัตราการใช้กำลังการผลิตโอเลฟินส์ลดลงเป็น 85% ใน ไตรมาส 2/59 จากเป้าหมาย 95% แต่ก็ดีขึ้นจาก 81% ในไตรมาส 1/59 (ที่มีการปิดซ่อมบำรุงในแผน 39 วัน) แต่ส่วนหนึ่งได้รับการชดเชยจาก EBITDA margin ที่เพิ่มเป็น 23% จาก 20% ในไตรมาส 1/59 เพราะมีวัตถุดิบจาก PTT ที่เพียงพอและราคา PP เพิ่มขึ้น ส่วนการปิดซ่อมบำรุงโรงกลั่นในแผนทำให้อัตราการใช้กำลังการผลิตโรงกลั่นลดลงเป็น 35% ใน ไตรมาส 2/59 จาก 93% ใน ไตรมาส 1/59
ด้าน GRM คาดการณ์ว่าจะลดลงเป็น 4.0 จาก 4.8 ดอลลาร์/บาร์เรลในไตรมาส1/59  แต่ธุรกิจโรงกลั่นมีกำไรจากสต็อกเข้ามาช่วย 1.1 พันล้านบาทใน ไตรมาส 2/59 สำหรับ Core profit ใน ไตรมาส 2/59 คาดว่าจะ -67% เทียบช่วงเดียวกันของปีก่อนและ -38% เทียบไตรมาสก่อนหน้า และเรามีโอกาสปรับลดประมาณการกำไรทั้งปี 59 ที่ทำไว้ในปัจจุบัน
โครงการลงทุนยังอยู่ระหว่างการพิจารณา ซึ่งรวมถึงโครงการ “Map Tha Put Retrofit” (MTPR) เพื่อใช้แนฟทาภายในไปสร้างมูลค่าเพิ่มในสายโอเลฟินส์แทนที่จะขายออกไป คาดว่าโครงการนี้จะสรุปได้ภายในสิ้นปี 59 ส่วนการตัดสินใจลงทุนในโครงการ US shale gas เลื่อนออกไปเป็นปี 60 เพราะต้องศึกษาอย่างรอบคอบ แนะซื้อราคาเป้าหมาย 70 บาท